ડિસેમ્બર માસમાં નહેરના રિપેરિંગ કામના કારણે પાણીનું રોટેશન બંધ રાખવામાં આવ્યુ હતુ. ત્યારબાદ ફે્બ્રુઆરીમાં નહેરની મરામત પૂર્ણ થતાં પાણી આપવાની શરૂઆત કરવામાં આવી હતી. આથી નવસારીને શહેરને પાણી પૂરુ પાડતા દૂધિયા તળાવમાં પાણીની આવક થઇ હતી. આથી શહેરીજનોને બે સમય પાણી આપવાની શરૂઆત કરવામાં આવી હતી. હવે ફરી નહેરનું રોટેશન લંબાતા નવસારીજનોને ફરી પાણી કાપ સહન કરવાનો વારો આવશે. નવસારી નગરપાલિકાને નહેરનું પાણી મોડુ મળવાને કારણે શહેરમાં પુન: શનિવારથી પાણીકાપ મુકી એક જ સમય પાણી આપવામાંની ફરજ પડી છે.